بورکینا فاسو نینگ نظامی رهبریتی, 26- سپتامبر کونی بیر کودتا تشبثی نینگ موفقیتسیزلیککه اوچره تیلگن لیگینی معلوم قیلدی.
کودتا بوییچه میش- میش لرنینگ ترقه لیب کیتیشی آرتیدن کوپلب کیشی نینگ مظاهره قیلیب کوچه لر گه چیققن لیگی سببلی بیانات بیرگن حکومت, استخبارات و خوفسیزلیک کوچ لری تامانیدن بیر کودتا تشبثی نینگ آلدی نینگ آلینگن لیگی نی بیلدیردی.
کودتا تشبثی بیلن باغلیق اوله راق کوپلب کیشی نینگ اوشلنگن لیگی بیلدیریلگن بیاناتده, حکومت نینگ اوشبو حادثه نی انیق یاریتیب بیره دیگن لیگی اورغولندی.
کودتا تشبثی گه حصه قوشگن لیکن قاچگن کیشی لرنینگ خوفسیزلیک کوچلری تامانیدن قیدیریلیاتگن لیگی معلوم قیلینگن بیاناتده, کودتاچی لرنینگ اولکه ده بحران گه سبب بولیش گه حرکت قیلگن لیک لری معلوم قیلیندی.
26- سپتامبر کونی کودتا بوییچه میش- میش لرنینگ ترقه لیشی آرتیدن پایتخت واگادوگوده کوپلب نمایشچی لر کوچه لر گه چیقیشیب اولکه نینگ رهبری ابراهیم ترائوره نی حمایت قیلیش مقصدی بیلن شعار بیرگن ایدی.
تقریباً 20 میلیون نفوسی بولگن اوشبو اولکه ده مستقل لیگی نی قولگه کیریتگن میلادی 1960- ییلدن بیری 10 گه یقین نظامی کودتا بولدی.
ترورچیلیک فعالیت لری نینگ آرتیب کیتیشی آرتیدن میلادی 2022- ییل جنوری آییده دگرمن پاول هینری سانداگو دامیبا رهبرلیک نی قولگه کیریتگن کودتا بولرایکن, 2022- ییل نینگ سپتامبر آییده یوزباشی ابراهیم ترائوره تامانیدن ینه بیر نظامی کودتا قیلینگن ایدی.
ترائوره, کودتا دن بیر آی کیین قسم یاد ایتیب اولکه نینگ اوتکینچی دولت رهبری صفتیده وظیفه گه باشله گن ایدی.
نایجریاده ترور تشکیلاتی بوکو حرام گه قرشی حربی عملیات اویوشتیریلدی
